Danas ćete naučiti kako se crtaju okomiti pravci.

Riješite rubriku ZNAM u udžbeniku na 118. stranici.

Nije bilo teško? Sigurna sam da ste naučili koji pravci su usporedni, a koji se sijeku. ☺

Uzmite list papira i presavinite ga tako da dobijete pravce kao na crtežu u udžbeniku.

Vidite sad da su pravci e i f međusobno OKOMITI.

Znak za okomite pravce je ꓕ .

e i f čitamo: pravac e okomit je na pravac f.

Okomite pravce crtamo uz pomoć dva trokuta ili trokuta i ravnala.

1. Nacrtamo pravac p.
2. Postavimo najdulju stranicu trokuta uz pravac p.
3. Položimo drugi trokut ili rqavnalo uz kraću stranicu trokuta.
4. Prvi trokut okrenemo kao na slici i pomičemo ga gore ili dolje. Uz njegovu najdulju stranicu crtamo okomiti pravac r.

Napišite u svoje bilježnice naslov:

OKOMITI PRAVCI

Nacrtajte u svoje bilježnice dva okomita pravca a i b sa sjecištem u točki S i napišite pokraj – Pravci a i b su međusobno OKOMITI.

Riješite 119. stranicu u udžbeniku.